Туьрк — диттан стом, (, Armeniaca vulgaris Lam.), кхин а цуьнан уллора гергара бухара тайпана Prunus () (Россехь и дакъа лору ша-тайпа) Armeniaca декъера кеп: маньчжурийн туьрк (Prunus mandshurica), японийн туьрк (Prunus mume), сибрехан туьрк (Prunus sibirica), бриансонан туьрк (Prunus brigantina) кхин а Иштта туьрк олу цхьайолчу гибридан тайпанчу стоьмех а.

ТІехулара куц
Цуьнан бос можа хиларан бахьна царна чохь каротиноидаш хилар ду.

Дуурган мехалла
Стоьмаца ду шекар, витаминаш, органикан муьсталлаш (Іежийн а, лимонийн а), каротин, маьІданаш. Адмана ло кали, каротин, C витамин, цунна чохь иза дукха дацахь а: 10 мг 100 г. йукъахь. Эчиг кІезиг ду — 0,4 мг 100 г. йукъахь, доккхачу адамана де-буьсанна дезачух 3—4 %

Туьркехь лахара калореш ю (48 ккал 100 г йукъахь), цундела дика сурсат ду диетана.

Туьркех до варени (кхехкорш), джем, компоташ, цукаташ, марципанаш, чагІарш. Кхин а уьш юургъеш чуданаш а, куьрзанаш а йукъа юллу.

Цул сов, туьрк якъайо: якъош стоьмо шен пайден хьал ца дойу. Лаг дІа а даьккхина якъийначу туьрках туьркан эхигаш олу, йукъахь лаг а долуш якъийначу кегийра туьркех — гІайси олу, дийна стом чуьра лаг схьа а даьккхина, леган тІум юха йукъа а йиллина якъийначу туьркех — аштак-паштак олу.

Кхин а Эрмалойчохь туьрках йо алани: туьркаш гІеххьа якъайо, тІаккха лаг схьадоккху, цуьнан метта бІарийн тІамарш а, шекар а дуьллу.

Туьркан легнаш — сирла-мокха къаьхьо чомехь тІум ю. Уьш юу, кхин а тІамарех йо марципан. Наггахь лелайо къаьхьа миндаль меттана.
Туьрк (Стом)